Palju tiire tagasi
avastasid me vanavanavanaeluandjad võimaluse
kanda meie väliskihtidele pilte ja sümboleid, mis kestsid igavesti.
Vahel on nende ülesanne peletada kahtlaseid vaime.
Vahel tähistavad need armastust olendi vastu.
Ning mõnikord tähistavad need reisi kaugele saarele,
kui õppeinstitutsioonis vaheaeg on.
NAHAKAUNISTUSSALONG
SERTIFIKAAT 100 AASTAT KOGEMUST
Suur au on kinkida olendile eluaegne tindiplekk.
Ja ühel päeval tood paljudele olenditele rõõmu,
kui kannad edasi seda erilist tava.
Sestap lisasime su juba sildile.
ELUANDJAD JA JÄRGLANE
Teame, et tahad äri üle võtta
ja hoida seda palju tiire meie pereringis.
Jee!
Siin on meie ilmakera See on kergelt kaldu
See tiirleb ümber tähe
Leiame viise, et elule mõtet anda
Mõni neist tundub imelik
Teame vaid, et oleme olemas
See ei kesta kaua Nii et tõmbame jalavarjud jalga
Rõõm ja kurbus, vaprus ja hirm
Uudishimu ja viha Ohte täis planeedil
Ja edaspidi veidramaks vaid kisub
NATHAN W PYLE'I RAAMATUSARJA AINETEL
- Vabandust. - Hei.
Tere!
Tavahääl.
Tere.
Kas lähed Kakaotahvli saarele?
Ei. Võibolla. Ma ei tea.
Ma kandideerisin sealsesse õppeinstitutsiooni.
Aga sa oled nii tark. Mida sa veel õppima pead?
Neil on üks ilmakera parimaid külalismajanduse programme.
Kahtlen, et sisse saan. Igatahes, mida sa siin teed?
Otsisin uut raamatut, mida lugeda.
„Juhuslik kohtumine viib armumise päevani.“
Nii romantiline.
Jah.
Kuigi need romaanid pole realistlikud,
annavad need lootust, et ka mina leian kunagi sügava sideme teise olendiga.
Sellest me unistame, kas pole?
Miks seda olendit nii raske leida on?
Sest nii lihtne on üle mõelda
ja muutuda nii ärevaks, et hakkad oksele.
Hakkan liikuma.
Pean vääringuautomaadi juures käima, et näha, kas mul on veel vääringut.
See on vahva. Loodan, et sul on palju vääringut.
Kas sul on kiire? Kas tahaksid minuga kaasa tulla?
See oleks tore. Jah.
Oluline on täpsus ja õrn puude.
Ja tuleb mõista,
et isegi kui miski on igaveseks,
on alati võimalik muuta see millekski muuks, mis on igavene.
LÕPUTUD TUNDMUSED
Ja tehtud.
Kaitske tindiplekki tähevalguse eest.
Puhastage kaks korda päevas. Järgmise korrani.
Mis lahti, pisiolend?
Mida? Ei midagi.
Eluandja tajub alati, kui järglast miskit häirib.
Ma ei taha kogu aeg siin töötada.
Seda on lihtne mõista.
Võid iga nädal vähem tunde töötada,
et saaksid veeta rohkem aega olenditega, kellel on sinuga sama palju tiire.
Peaasi, et nad ei hinga sisse lahjat mürki toidupoe taga.
Ei, ma ei taha siin üldse töötada.
Ma ei taha äri üle võtta.
Ma ei taha olenditele tindiplekke teha.
Mu peas on vist vedelikku hommikusest püstijalaloputusest,
sest kuulsin vist, et sa ei taha olla tindiplekilooja.
See tindiplekisalong on Olendiburgis tähtsat rolli mänginud.
Meie tindiplekkidel on jäädvustatud linna ajaloo olulisimaid sündmuseid.
Vaata siia. See olend võitis Olendiburgi esimese pikajäsemejooksu
ja mu vanavanaeluandja kandis selle saavutuse ta kehale.
Räägi talle sellest olendist, kallis.
Ta jõi liiga palju lahjat alkoholi ja palus väga ebatavalist tindiplekki.
Mida talle rõõmuga osavalt pakkusime.
Arvestades tema soovi, on seda ilus vaadata.
Ma tean, et see on teile oluline,
ent mulle ei tähenda see nii palju.
Vabandust.
Sa ei pea vabandust paluma, järglane.
Ei. Aga sa pead siin töötama.
Lahkuksid kohvikust Ettevaatust?
Küllap vist. Ma armastan oma tööd.
Saan adekvaatset tasu ja võin süüa kõike, mis on maha kukkunud
ning üle viie sekundi maas olnud,
aga ilmselt peaksin lahkuma.
Selge pilt.
Ent pean esmalt sisse saama.
Saad kindlasti sisse.
Oled nii kogenud. Ja oled väga töökas.
Lisaks on sul alati meeles, et mulle ei meeldi seebileht.
Tänu, aga eelistan ootusi madalal hoida,
et mitte pettuda.
See on üks me suurimaid erinevusi lisaks su võbelevate lojuste armastusele
ja minu hirmule, et need ajavad mul kopsu kokku.
Mina keskendun positiivsele.
Kui seda teed, hakkad enda ümber rohkem positiivseid asju nägema.
Vabanda. Mul pole täna midagi teha. Kas võin sind edasi saata?
Ikka. Peame oma vaidluse lõpetama.
Mõistan sind,
aga kas sa ei eelista meeldivaid üllatusi sagedastele pettumustele?
Mu eluandja oli rändkaupolend,
nii et kolisime sageli, kui olin väike.
Leidsin, et mul oli kaks valikut.
Võisin kurvastada sõprade juurest ja õppeinstitutsioonidest lahkumisel
või võisin tunda rõõmu uute olendite ja kohtadega tutvumisest.
Parem oli rõõmule keskenduda.
Aga ma lahkusin alati esimesena.
Keegi pole iial minu juurest lahkunud,
seega tunnistan, et see on veider tunne.
Kuidas sa Olendiburgi sattusid?
Mu õve kolis siia töö pärast ja kiitis siinset rohelust.
Seega tulin järele, kuna armastan maastikke maalida.
Sellega tegeledki?
Ei. Hetkel müün olenditele elamuid,
kuniks suudan läbi rohelise lae murda.
Kas jääd pikemaks või tahad muid paiku ilmakeral näha?
Usun, et jään pikemaks.
Üllataval kombel meeldib mulle iga päev samu olendeid näha.
Näiteks sind.
Lisaks olen saanud lähedaseks te uusima töötajaga.
Ta pole kõige osavam töötaja, kuid ta on väga südikas.
Väga kenasti öeldud, jah.
Näe, soovin midagi.
Arvad, et see täitub?
Kas arvan, et vääringuketta vedelikuvanni viskamine
muudab maagiliselt mõtte reaalsuseks?
Ma ei usu vist seda.
Usun, et see täitub.
Ma ei mõista.
Olen kõik oma tiirud pingutanud, et tema tulevikku kindlustada,
ja nüüd oleks mulle nagu näkku virutatud.
TINDIPLEKITEADUS
Oleksime pidanud rohkem järglasi saama.
Pole hullu.
Kui ta ei taha siin töötada, peaksime teda kuulama.
No mis ametit ta siis pidama hakkab?
Miks sa temalt ei küsi?
Ära oma helitugevust tõsta, kui sa soovitud vastust ei saa.
Hei, järglane.
Kas oled meie jutule mõelnud?
Ma pole oma meelt muutnud.
Eluandja, ma ei taha siin töötada.
Teen kohutavaid tindiplekke ja see ei paku mulle rahuldust.
Tõstan oma helitugevust, kuna ma ei soovinud sellist vastust!
Miks sa ei aita mul leida ametit, mis mind kõnetab?
Ametid ei kõnele!
KEHAKINNITUSEPOOD
Kui kaua oled kõige kauem ühes linnas elanud?
Ilmselt kaks tiiru.
Nii vähe?
- Oled pidanud palju kolima. - Sellega harjub.
Hakkad mõistma, et kõik on ajutine, kuniks sa hukkud.
Kas mõtled sellega positiivselt? Ma ei saa aru.
Arvan küll?
Olen mõistnud, et elu põgusus aitab mul ärevust leevendada.
See aitab iga hetke positiivsetele külgedele keskenduda.
Ei paistnud, et keskendusid positiivsele,
kui mu võbeleva lojuse roosaks värvisid.
Tõsi.
Olen arenenud, kuid tunnen ikka ärevust
- mõne asja pärast. - Näiteks?
Näiteks, kui teen kogemata miskit, mille pärast ei taha sa minuga aega veeta.
Kui elu põgusus vähendab sinu ärevust,
siis miks sa muretsed meie sõpruse ajutisuse pärast?
Jah. Ei, sul on õigus.
Olen kimbatuses. Ma...
Küllap otsivad kõik olendid püsivust,
samas selle puudumine muudab elu põnevaks.
See võib olla ebarealistlik, kuid see annab meile lootuse.
Küllap seetõttu lasin tindiplekid teha.
See tekitab tunde, et kogemused, mida ma unustada ei taha, on püsivad.
- Mitu plekki sul on? - Kuus.
Kolm meeldivad, kaht kahetsen
ja ühe peale olen kindlalt vääringut kulutanud, ent ma ei suuda seda leida.
- Kas sul on lemmik? - See meeldib mulle väga.
Sain selle, kui õppisin meteoroloogiat.
Sest näed enne tähte vihmapilvi?
Sest vihm on väga ilus.
Lisaks ütlen oma kaitseks, et tol suvel sadas palju.
Aga oleksid võinud tähe valida.
Olen parem vihmaks valmis.
Mis siis, kui vihma ei tule?
Vihm peab lõpuks tulema. See on ellujäämiseks vajalik.
Tõestan, et mu eluandjad eksivad. Võiksin paljusid ameteid pidada
ja leian selle sellelt messilt.
Paistab, et tahaksid kavandada olendite reisi kõikjal üle ilmakera.
Tasume lõputu hulga ühekordsete moosipurkidega.
Ei, tänan.
Kas tahaksid istuda valgustatud masina ees ja numbreid toksida?
Jaa, võibolla.
Vaatame, kui kiire oled.
Jaa, hüva. Aitäh.
Mida tindipleki tegemisest arvad?
Väljendan end pigem teisiti -
laulu, tantsu või keraamikaga.
Kas laulad, tantsid või tegeled keraamikaga?
Veel mitte. Aga nii ebakindel ses suhtes olengi.
Oled huvitav olend.
Pean huvitava all silmas, et oled ainulaadne.
Aitäh.
Sinu kirjeldus tindiplekkidest äratas minus huvi.
Mulle meeldib, et need jäädvustavad hetki.
Isegi kui seda lõpuks kahetsed,
mäletad alati asjaolusid, mis sind selleni viisid.
Nii heas kui halvas.
- Jah. - Need märgivad su teekonda.
Just nimelt!
Kas tahad siis esimese tindipleki teha,
et tähistada oma julgust esimest tindiplekki teha?
Parem mitte.
Aga kaalun seda, kui veedame ka edasi koos aega.
Vaatame. Kujutan ette midagi sinu jäsemel siin.
Näiteks seebileht?
Mida? Sulle ei meeldi seebileht?
- Tere! Kas sulle meeldib jäsemeid raputada? - Jah.
Kas sulle meeldib teha seda seistes teiste olendite taga
erinevatel pidulikel üritustel?
Võibolla?
Näita, kuidas raputad.
- Praegu? - Jah, näita midagi.
Peab veel vaeva nägema.
Mu eluandjatel oli vist õigus.
Ma hoian seda liikvel See grupikulgeja ei peatu
Panen kokku riime Nagu need oleks tõmbekivist
Mida?
See on magnetiline
See on vabastiil Ma suudan seda
Ma räpin hästi Palun öelge seda mu eluandjale
- See meeldib mulle väga. - Jaa.
Ma jätkan Ja teen seda sujuvalt
Improviseeritud gruuv On nüüd veidi parem
Topeltvarju päev Kas elad vaate üle?
Las ma tulen ja jagan Teiega maagiat
Nii äge!
Riimuvad salmid.
Ma olen Medaljon
Mu on rohkem maitset kui talisibulal
Üks, kaks, kolm, tuhat Ma teen riime, olen ümber piiratud
Otsin veel üht riimi Ma leidsin selle
RIIM!!
Olen veidi pabinas
Ja mul puudub eesmärk
Vahest peaks proovima Veidi riime seada
- Jaa, lase käia, olend. - Tee ära.
Mul tuli uus mõte
Mille ma... ostsin
Poest
- Järgmine kord tuleb. - Esimene osa oli hea.
- Vinge esimene salm. - Andsid endast parima.
See on oluline.
Mõtlesin selle välja. Tean, mida teha tahan.
Tahan vabu riime kokku panna.
- Vabu riime kokku panna? Mis mõttes? - Mida?
Ütlen sõnu ja siis sõnu Mis nendega riimuvad
See on nagu pusle Kümne miljoni koodsõnaga
Proovisin teisi asju See läks halvasti
Mul oli tunne Et mulle ei sobi midagi
Usun, et leidsin valguse Võin terve õhtu riime luua
See on ainus asi Mis tundub õige
Kas see on nagu etlemine?
- Teretus. - Teretus.
Teretus.
Oled see andekas olend pargist.
- Olen või? - On või?
Jah. Ta avaldas pargis tervele hulgale olenditele muljet.
See on sinust kena.
Kartsin, et ma ei leia midagi, milles osav olen.
Lõpp läks küll viltu.
Jätkame seda segast vestlust peagi.
Kuidas teid aidata saame?
Mu sõber ootab elevusega oma esimest tindiplekki.
Olin sellega nõus, kuna tahan temaga rohkem aega veeta.
See on üsna tavaline vabandus ja toob palju uusi kliente.
Jah. Vahest kujutame kauni stseeni sinu alaseljale.
See on praegu väga moes.
Ma olen sellest võimalusest rabatud.
Kas ütleksid seda nii, et mu järglane kuuleks?
Ma olen sellest võimalusest rabatud.
Mina ka! Tahan oma uut oskust arendada.
See andis vist tagasilöögi.
Vabandust. Sa ei pea tindiplekki tegema.
Arvasin, et oleks tore siia tulla, sest su huvi tundus siiras.
Ma ei tahtnud sinus ärevust tekitada.
Pole lugu, tahan seda. Pühendan selle meie koosveedetud ajale.
See kõlab veidralt,
aga kas saaksid kujutada roosat võbelevat olendit,
kellel on seebileht suus?
Meilt on palju kummalisemaid asju palutud.
Roosa võbelev olend tähistab aega,
mille kulutasin põdemisele sellepärast, mis olla võiks,
sellele asemel, et keskenduda sellele, mis on.
Miks seebileht?
Ma ei tea. Küllap tuletab see meelde, et mõned asjad elus on lihtsalt vastikud.
Aga kõik vastikud asjad on ajutised.
Tänu, et mulle uut vaatenurka tutvustasid.
See on uskumatult valus.
Ära muretse. Valu on samuti ajutine, erinevalt minu tööst siin.
Tean, et see pole minu ese,
aga elu on lõplik, mistõttu pead pidama ametit, mis sulle meeldib.
Kuula teda. Ta on tar...
Vabandust. Ta jutt viis mõtted mujale.
Kas aitad meil mõista, mida sa tahaksid teha?
Teadsin, et eluandjad ei mõista
Hea, et seda ütlesin Aga samuti kahetsen seda
Tindiplekid on ägedad Aga ma ei taha seda teha
See pole tobe See lihtsalt ei tõmba mind
Piiks, see oli päris hea.
Mis siis Kui tahan oma muusika järgi tantsida?
Mitte päris elus Ma ei oska jäsemeid raputada
Mul on kiusatus valida turvaline rada
Aga ma tunnen... ma ei tea, kärsitust Ma tunnen palju imelikke tundeid
Pean ütlema,
et ma ei arvanud hommiku ärgates, et päev sedasi läheb.
Olen meeldivalt üllatunud.
Mina ka.
Kas pead veel mõnes asutuses käima?
Ei. Pean oma võbelevat olendit toitma,
enne kui ta mind kurja pilguga karistab.
Kas võin sinuga selles suunas jalutada?
Muidugi.
Peame andma talle lendamiseks tiivad.
Ta leidis miskit, mis talle meeldib. Las ta lendab.
Sul on õigus. Aga kes meie tavasid edasi kannab?
Miski pole igavene.
Võibolla naaseb ta lõpuks tindisalongi
või jätkab ta oma teekonda
ja tindisalong kaob. Me ei tea.
Aga ta on hea olend ja väärib meie tuge.
Ma tean.
Oled hea eluandja.
Sina oled samuti hea eluandja.
Sinu kirg innustab teisi oma kirge leidma.
Mul oli täna sinuga väga tore.
Minul samuti.
Kas tahaksid veel kunagi välja minna?
Äkki läheks topeltvarju päeval planetaariumi päris kohtingule?
See meeldiks mulle väga.
Mis on?
Teadsin, et mu soov täitub.
Homme näeme.
- Ettevaatust, värske tint. - Vabanda.
Ootasin terve päeva, et mind ametlikult välja kutsuksid.
Ma ei arvanud, et teed tindipleki, kuni selle tegid.
See oli seda valu väärt.
Järglane, kas saame rääkida?
See võtab hetke.
Ma tahan sulle midagi näidata.
RIIMI SÕNU TERVE ÕHTU
Kas sa just tegid selle?
Jah. Tegin.
Järglane, ma usun kunsti kaudu lugude jutustamisesse.
Ja tahan, et jagad oma lugu kõigi olenditega.
Kui sarnase helirõhu, rütmi ja sõnalõpuga sõnade rääkimine
on viis, kuidas seda teha tahad, siis peaksid seda tegema.
Aga töö tindiplekisalongis?
Võid alati soovi korral siia naasta.
- Ma ei usu, et seda teen. - Aga võid, kui soovid.
Ma tõesti ei usu, et seda teen.
Jääme lihtsalt selle juurde, et uks on alati avatud.
Aitäh, eluandja.
Kõigi tiirudega, mil olen aidanud olenditel lugusid jutustada,
sain olulise õppetunni.
Tean: „Kaitse tindiplekki tähevalguse eest ja puhasta kaks korda päevas.“
Oled mind kuulanud.
Ütled seda igale kliendile oma 20 korda.
Jah.
Aga ma ei räägi sellest õppetunnist.
Aidates olenditel oma lugusid jutustada,
mõistsin, et kõige olulisemat lugu jutustad sa iseendale.
Tahan, et sinu loos saaksid teha, midagi iganes soovid.
Kas istud minuga, kuni selle tindipleki lõpuni teen?
Tegelikult, elupäästja, võiksin äkki selle sinu eest lõpetada?
Ainult siis, kui soovid seda.
Hüva.
See pole üldse mõnus!
See on täiuslik.
Näed?
Kas sul pole hea meel, et ma seda elukutsena ei tee?
Tõlkinud Vova Kljain